Si t’i përgjigjesh urrejtjes me art
Në Gjermani, disa aktivistë, shndërrojnë në art me graffiti simbolet e urrejtjes
Gjatë një tubimi të supremacistëve të bardhë në fillim të këtij muaji në Sharlotsville të Virginias u shfaq simboli nazist “swastika”. Tubimi solli dhunë dhe përçarje në Shtetet e Bashkuara, si dhe nxiti një debat kombëtar se si duhet reaguar në këto raste. Në Gjermani, ku “swastika” është e ndaluar me ligj, një grup aktivistësh kanë marrë përsipër ta transfromojnë këtë simbol urrejtjeje në diçka të bukur dhe pozitive përmes artit graffiti. Kur artistëve të graffitit në Berlin u nevojiten pajisje për të shprehur mendimet e tyre mbi muret e qytetit, shumë prej tyre vijnë këtu. Ibo Omari ka një dyqan me mjete arti dhe menaxhon klubin e rinisë “Trashëgimtarë kulturorë”, një forum me artistë të rinj, ku shkëmbehen ide për ta përdorur artin si një armë kundër mesazheve të urrejtjes dhe simbole si swastika. - thotë Omar. Në vitin 2015, në dyqanin e Omarit erdhi një burrë për të blerë bojë me spruco, për të mbuluar një “swastika” në një park, ku po luante djali i tij. Dy javë më vonë, Omari thotë se u trondit shumë kur mësoi se në një park patinazhi ishin vizatuar të tjera swastika. Kjo e shtyu atë të vepronte. 16-vjeçari Philip është njëri prej artistëve të rinj, që i janë bashkuar nismës së Omarit “PaintBack” - “Vizato përsipër”. Ai mendon se në vendin e tij nuk ka vend për racizëm. - thotë Philip. Një video promovuese për nismën “PaintBack” evidenton rreth 25 swastika në Berlin, të transformuara nga grupi Omarit. Ky program po imitohet tani edhe në qytete të tjera gjermane.